Na temelju članka 54. stavka 1. Zakona o ustanovama ("Narodne novine broj 76/93., 29/97., 47/99., 35/08., 127/19. i 151/22.), članka 41. Zakona o predškolskom odgoju i obrazovanju („Narodne novine“ broj 10/97., 107/07., 94/13., 98/19. i 57/22.), članka 46. i 50. Statuta Dječjeg vrtića „Pčelica“ Molve (KLASA: 012-03/13-01/01, URBROJ: 2137/17-70-13-5 od 30. listopada 2013. godine, KLASA: 012-03/14-01/01, URBROJ: 2137-70-14-5 od 19. svibnja 2014. godine i KLASA: 012-03/14-01/02, URBROJ: 2137-70-14-4 od 23. prosinca 2014. godine), uz prethodnu suglasnost Općinskog vijeća Općine Molve (Zaključak o prethodnoj suglasnosti na  prijedlog Statuta o izmjenama i dopunama Statuta Dječjeg vrtića „Pčelica“ Molve  KLASA: 601-02/22-01/32, URBROJ: 2137-70-22-1 od 16. prosinca 2022.  - „Službeni glasnik Općine Molve“ broj 13/22.), Upravno vijeće Dječjeg vrtića "Pčelica" Molve na 9. sjednici održanoj 18. siječnja 2023. godine donijelo je

 STATUT 
o izmjenama i dopunama Statuta Dječjeg vrtića „Pčelica“ Molve

Članak 1.
	U Statutu Dječjeg vrtića „Pčelica“ Molve (KLASA: 012-03/13-01/01, URBROJ: 2137/17-70-13-5 od 30. listopada 2013. godine, KLASA: 012-03/14-01/01, URBROJ: 2137-70-14-5 od 19. svibnja 2014. godine i KLASA: 012-03/14-01/02, URBROJ: 2137-70-14-4 od 23. prosinca 2014. godine, u daljnjem tekstu: Statut) članak 11. mijenja se i glasi:
	„Djelatnost Vrtića je odgoj, obrazovanje, zdravstvena zaštita i unaprjeđenja zdravlja djece i socijalne skrbi djece rane i predškolske dobi (od navršenih šest mjeseci života do upisa u osnovnu školu).
Odgoj i obrazovanje djece rane i predškolske dobi ostvaruje se na temelju nacionalnog kurikuluma za rani i predškolski odgoj i obrazovanje i Kurikuluma Vrtića.
Nacionalnim kurikulumom predškole utvrđuju se načela, odgojno-obrazovni ciljevi i odgojno-obrazovna očekivanja  te vrijeme trajanja programa s planom i načinom izvođenja.
 Kurikulum Vrtića donosi upravno vijeće Vrtića, temeljem Nacionalnog kurikuluma za radni i predškolski odgoj i Nacionalnog kurikuluma predškole u pravilu svakih pet godina, a u skladu s potrebama moguće su izmjene i dopune Kurikuluma Vrtića.
 Kurikulumom Vrtića utvrđuje se: program, namjena programa, nositelji programa, nositelji i način ostvarivanja programa, vremenik aktivnosti i načini vrednovanja.
U Vrtiću se može provoditi eksperimentalni kurikulum s ciljem unapređenja kvalitete odgojno-obrazovnog rada, sukladno zakonskim propisima.
Djelatnost iz stavka 1. ovoga članka Vrtić ostvaruje na temelju odobrenih programa.
Vrtić ostvaruje ove programe:
- redoviti program njege, odgoja, obrazovanja, zdravstvene zaštite i unapređenja zdravalja djece i socijalne skrbi djece rane i predškolske dobi koji su prilagođeni razvojnim potrebama djece, te njihovim mogućnostima i sposobnostima u trajanju od 10 sati dnevno,
· program ranog učenja stranog  jezika,
· programe predškole i to:
a) program predškole koji je integriran u redoviti program predškolskog odgoja Vrtića,
b) program  predškole za djecu koja ne pohađaju Vrtić
· druge programe umjetničkog, kulturnog, vjerskog i sportskog sadržaja, povremeno.

Dječji vrtić može obavljati i druge programe utvrđene zakonom, uz suglasnost ministarstva nadležnog za obrazovanje. 
Članak 2.
Članak 19. mijenja se i glasi:
„Ustroj i provedba odgojno obrazovnog rada u Vrtiću provodi se na temelju Državnog pedagoškog standarda predškolskog odgoja i obrazovanja koji se donosi sukladno zakonskim propisima.
Članak 3.
Članak 20. stavak 1. mijenja se i glasi:
„Program zdravstvene zaštite i unapređenja zdravlja djece u Vrtiću, koji utvrđuje ministar  za zdravstvo uz prethodnu suglasnost ministra nadležnog za obrazovanje obavezno se primjenjuje na  svu djecu predškolske dobi uključene u rani i predškolski odgoj i obrazovanje.
Program socijalne skrbi u Vrtiću utvrđuje ministar nadležan za socijalnu skrb uz prethodnu suglasnost ministra nadležnog za obrazovanje.
Članak 4.
U članku 51. stavku 4. riječ „četiri“ zamjenjuje se riječju „pet“.

Članak 5.
U članku 52. stavak 2. mijenja se i glasi:
„Za ravnatelja Vrtića ne može biti imenovana osoba za čiji rad u dječjem vrtiću postoje zapreke propisane zakonom kojim se uređuje predškolski odgoj i obrazovanje.“

Članak 6.
U članku 53. stavak 4. i 5 mijenjaju se i glase:
„Natječaj se objavljuje na mrežnim stranicama „Narodnih novina“, Hrvatskog zavoda za zapošljavanje,  mrežnim stranicama i oglasnoj ploči Vrtića. 
U natječaju se navode uvjeti koje ravnatelj mora ispunjavati, vrijeme za koje se imenuje, rok do kojeg se primaju prijave na  natječaj, isprave koje kandidati uz prijavu trebaju priložiti i rok u kojem će prijavljeni kandidati biti obavješteni o izboru.“

Članak 7.
 	U članku 55. iza stavka 1. dodaje se stavak 2. koji glasi:
	„Osoba imenovana za ravnatelja, koja je prije imenovanja imala ugovor o radu na neodređeno vrijeme za poslove odgojitelja ili stručnog suradnika u dječjem vrtiću nakon isteka mandata omogućit će joj se povratak na radno mjesto za koje je imala sklopljen ugovor o radu na neodređeno vrijeme.“

Članak 8.
U članku 71.  stavku 4. iza točke 2. dodaju se podtočke 3 i 4. koje glase: „
·  do punog radnog vremena, s radnikom koji u predškolskoj ustanovi ima zasnovan radni odnos na neodređeno vrijeme u nepunom radnom vremenu,
· u slučaju izmjene ugovora o radu radnika koji u predškolskoj ustanovi ima zasnovan radni odnos na neodređeno vrijeme, a kojim se mijenja naziv posla, odnosno popis ili opis poslova.“

Članak 9.
Naslov XV. RADNIČKO VIJEĆE I SINIDKAT mijenja se i glasi:
„XV. SINDIKALNO ORGANIZIRANJE“
	Članak 90. mijenja se i glasi:
„Sindikalno organiziranje u Vrtiću je slobodno.
Za slučaj štrajka štrajkaški odbor, ravnatelj i upravno vijeće dužni su osigurati odgovarajuću prehranu, njegu, zdravstvenu zaštitu, kao i drugu skrb od djeci koja za vrijeme štrajka pohađaju program Vrtića.“
	Članci 91. do 93. brišu se.

Članak 10. 
	Članak 97. stavak 2. mijenja se i glasi:
	„ Opći akti objavljuju se na oglasnoj ploči Vrtića i stupaju na snagu osmog dana od dana objave, osim ako nije određen neki drugi rok stupanja na snagu.“

Članak 11.
Članak 104. stavak 1. mijenja se i glasi:
„Nadzor nad radom Vrtića provodi se sukladno zakonu kojim se uređuje predškolski odgoj i obrazovanje.“
	
Članak 12.
	Naslov „XVIII OBRANA“ i članak 105. brišu se.

Članak 13.
Ovaj Statut donosi Upravno vijeće Vrtića uz prethodnu suglasnost Osnivača.         
Članak 14.
Ovaj Statut stupa na snagu  danom objave na oglasnoj ploči Vrtića. 


UPRAVNO VIJEĆE DJEČJEG VRTIĆA „PČELICA“ MOLVE

KLASA:601-02/22-01/32 
URBROJ: 2137-70-23-3
Molve, 18. siječnja 2023.						           PREDSJEDNICA:
									             Martina Kokša

		
							
Prijedlog Statuta o izmjenama i dopunama Statuta Dječjeg vrtića ''Pčelica" Molve utvrđen je na 7. sjednici Upravnog vijeća Dječjeg vrtića "Pčelica" Molve održanoj 30. studenoga 2022. godine.
Na odredbe ovog Statuta o izmjenama i dopunama Statuta Dječjeg vrtića ''Pčelica" Molve, Osnivač – Općina Molve odnosno Općinsko vijeće Općine Molve dalo je prethodnu suglasnost svojim Zaključkom o prethodnoj suglasnosti na  prijedlog Statuta o izmjenama i dopunama Statuta Dječjeg vrtića „Pčelica“ Molve  KLASA: 601-02/22-01/32, URBROJ: 2137-70-22-1 od 16. prosinca 2022. („Službeni glasnik Općine Molve“ broj 13/22.)
Ovaj Statut o izmjenama i dopunama Statuta Dječjeg vrtića ''Pčelica" Molve donesen je na 9. sjednici Upravnog vijeća Dječjeg vrtića "Pčelica" Molve 18. siječnja 2023. godine, objavljen je na oglasnoj ploči Vrtića 18. siječnja 2023. godine i stupio  na snagu 18. siječnja 2023. godine.

